Suomalaisen Frozenbyten Trine-fantasiaseikkailusarja saa kolmannen osansa myötä aivan uusia ulottuvuuksia.

Juuri julkaistu yhdeksänminuuttinen pelikuvavideo Trine 3: The Artifacts of Powerista havainnollistaa, miten ennen puhtaasti sivulta kuvattu toiminta muuntuu sujuvasti kolmiulotteiseksi seikkailuksi. Tuttuja, toimivia piirteitä peli ei kuitenkaan käy turhaan uusimaan: luovemmista kamerakulmista huolimatta rakastettu päähahmokolmikko käyttäytyy totuttuun tapaan, eikä edellisosista muistuttavasta fysiikkapohjaisesta pulmanratkonnasta ole luovuttu.

Pirteän videon voi katsastaa kokonaisuudessaan alta.

Trine 3:n on kerrottu saapuvan pc:lle vielä tämän vuoden puolella, mutta peliä kaavaillaan myös muille, toistaiseksi julkistamattomille alustoille.

Lähde: IGN, PC Gamer